[{"text_idx": "#000000", "text": "4.peatu\u0308kk: Kuidas hoida suu tevist?"}, {"text_idx": "#000001", "text": "Tervislik toit aitab meil kasvada, samuti ka sa\u0308ilitada meie suu ja hammaste tervist. Toitumisharjumused, sealhulgas ka toiduvalik mo\u0303jutavad otseselt meie hammaste tervist!"}, {"text_idx": "#000002", "text": "Suuhaiguste esinemissagedust suurendab magusate suupistete ja gaseeritud jookide sage tarbimine mis on ko\u0303rge just kooliealiste laste ja noorukite hulgas.Hambaso\u0303bralik toit aitab hammastel pu\u0308sida tugevatena. Oluline on teada, et hambaauke ehk kaariest saab hambaso\u0303braliku toitumisega ennetada.So\u0308o\u0308giga peavad hambas saama piisavalt kaltsiumi, B-vitamiini, tsinki ja rauda.So\u0308o\u0308gil on hammastele veel teinegi oluline mo\u0303ju, nimelt \u201csunnib\u201d see meid ma\u0308luma ning see on vajalik nii lo\u0303ualuude normaalseks arenguks kui ka hammaste isepuhastusvo\u0303ime parandamiseks. Kindlasti peavad so\u0308o\u0308gilaual selleks olema juurviljad - na\u0308iteks kaalikas, kapsas ja porgand.Valdav on arvamus, et vaid magusad maiustused on hammastele ohtlikud, kuid tegelikkuses leidub suhkrut pea igas so\u0308o\u0308gis ja joogis. Nii et hammaste tervisest ra\u0308a\u0308kides tuleb suhkrust mo\u0303elda \u201claiemalt\u201d kui ainult harjumuspa\u0308rane valge suhkur."}, {"text_idx": "#000003", "text": "Aastaid on edastatud lihtsustatud so\u0303numit - \u201cva\u0308ltimaks hammaste lagunemist a\u0308ra so\u0308o\u0308 liiga palju suhkrut ja magusat toitu\u201d. Tegelikult leidub ka\u0308a\u0308ritavaid su\u0308sivesikuid, mis meeldivad kurjadele suubakteritele aga enamustes toitudes."}, {"text_idx": "#000004", "text": "Ta\u0308naseks on teada, et nagu maiustused ja kondiitritootedki po\u0303hjustavad hammaste demineralisatsiooni ka pasta, riis, kartulikro\u0303psud, puuviljad ja isegi leib. Uuringud on kinnitanud, et happeru\u0308nnak pa\u0308rast ka\u0308a\u0308ru pehmet leiba vo\u0303i peota\u0308ie kartulikro\u0303psude so\u0308o\u0308mist on suurem ja kestab kauem kui peale paari lusika suhkru so\u0308o\u0308mist!"}, {"text_idx": "#000005", "text": "Seega on o\u0303igem o\u0308elda, et hammaste tervis on seotud hoopis so\u0308o\u0308gikordade sagedusega!"}, {"text_idx": "#000006", "text": "Suhkrud kuuluvad su\u0308sivesikute ru\u0308hma ja neid esineb mitmes vormis:\u2022 sahharoos (lauasuhkur),\u2022 fruktoos (puuviljasuhkur) ja\u2022 glu\u0308koos."}, {"text_idx": "#000007", "text": "Su\u0308sivesikute hulka kuuluvad ka liitsu\u0308sivesikud nagu ta\u0308rklis."}, {"text_idx": "#000008", "text": "Oluline on piirata ka su\u0308sivesikute saamist magusainete kaudu. Suure suhkrusisaldusega on na\u0308iteks kommid, ku\u0308psised, saiakesed, hamburgerid ja karastusjoogid. Need sisaldavad ku\u0308ll palju kaloreid kuid va\u0308he toitaineid, mida meie keha tegelikult vajab."}, {"text_idx": "#000010", "text": "Suus muutub suhkur mikroobide tegevuse tagaja\u0308rjel happeks, mis kahjustab hambavaapa. Su\u0308lg aitab selliseid \u201ehapperu\u0308nnakuid\" ku\u0308ll neutraliseerida, kui aga toidu- ja joogiru\u0308nnakud toimuvad sagedamini kui 3 tunniste vahedega ja nii pidevalt, siis ei piisa ka su\u0308lje toimest ehk puhverdusvo\u0303imest ning hammastesse tekibki auke."}, {"text_idx": "#000011", "text": "Lisaks su\u0308sivesikute grupile, mida toit sisaldab, so\u0303ltub ka toidu no\u0308. fu\u0308u\u0308sikalistest omadustest selle mo\u0303ju hammastele. Selline toit, mis ha\u0308sti \u201ckleepub\u201d hammaste ku\u0308lge, vo\u0303ib soodustada enam hambahaiguste arengut - na\u0308iteks kro\u0303psud, ku\u0308psised, jms."}, {"text_idx": "#000012", "text": "Mida kauem on su\u0308sivesikuid sisaldav toit hammaste u\u0308mber, seda kauem saavat toota bakterid hapet ja seda suurem on hammaste demineraliseerumine."}, {"text_idx": "#000013", "text": "Suhkrute tarbimisel tuleb meeles pidada, et erinevalt u\u0308ldtervisest ei ole kaariese tekkes oluline mitte so\u0308o\u0308dud suhkru kogus, vaid selle so\u0308o\u0308mise sagedus ja aeg mille jooksul magusained on hammastega kokkupuutes."}, {"text_idx": "#000014", "text": "Seeto\u0303ttu on ko\u0303ige ohtlikumad sagedased na\u0308ksimised po\u0303hitoidukordade vahel, suhkruga \u201emullina\u0308tsud\" ning maiustused, mida hoitakse kaua suus (na\u0308iteks pulgakommid)."}, {"text_idx": "#000015", "text": "Suhkruasendajad, mida leidub \u201csuhkruvabadena\u201d reklaamitavates toitudes, jookides ja na\u0308tsudes (nt. sorbitool, maltitool, aspartaam) on ku\u0308ll mikroobidele \u201etoiduks\" va\u0308hem sobivad, kuid kujutavad hammastele siiski ohtu."}, {"text_idx": "#000016", "text": "Ksu\u0308litoolil on ainukesena omadus pidurdada mikroobide paljunemist. Seega - valige na\u0308rimiseks vo\u0303imalusel alati 100% ksu\u0308litooliga na\u0308ts!"}, {"text_idx": "#000017", "text": "Lisaks aktiviseerib na\u0308tsu na\u0308rimine su\u0308ljena\u0308a\u0308rmete to\u0308o\u0308d, rohkem su\u0308lge aitab uhtuda nii toiduja\u0308a\u0308nuseid hammaste u\u0308mbert kui ka rikastada hambaid mineraalainetega! Meenuta demineralisatsiooni-remineralisatsiooni ko\u0308ievedu!"}, {"text_idx": "#000018", "text": "Iga kord kui me so\u0308o\u0308me algab happeru\u0308nnak, mis kestab olenevalt so\u0308o\u0308davast so\u0308o\u0308gist minimaalselt umbes 20 minutit. So\u0308o\u0308gikordade vahel tuleb meie hammastele appi su\u0308lg, mis hakkab to\u0303rjuma happeru\u0308nnakut. Kui su\u0308lje to\u0308o\u0308d segatakse korduvate ja sagedaste suhkruru\u0308nnakutega ei ole ta aga vo\u0303imeline oma to\u0308o\u0308d korralikult tegema ja tulemuseks ongi hammastes \"haigutavad\" hambaaugud."}, {"text_idx": "#000019", "text": "Seega - hoidmaks oma hammaste tervist tuleb magusaid jooke ja ta\u0308rkliserikkaid so\u0308o\u0308ke tarvitada po\u0303hiso\u0308o\u0308gikordade ko\u0303rval vo\u0303i nende lo\u0303petuseks (magustoiduks).Koos so\u0308o\u0308misega suurenev su\u0308ljeeritus aitab u\u0308hest ku\u0308ljest uhtuda suust a\u0308ra toiduja\u0308a\u0308nuseid ja teisest ku\u0308ljest neutraliseerib happeru\u0308nnakut."}, {"text_idx": "#000020", "text": "Et aidata su\u0308ljel teha oma to\u0308o\u0308d paremini, lo\u0303peta iga so\u0308o\u0308gikord 100% ksu\u0308litooli sisaldava na\u0308tsu vo\u0303i -tabletiga. Maiustused ja puuviljad lisa so\u0308o\u0308gikordade juurde, mitte vahele. Nii ka\u0308itud palju hambaso\u0303bralikumalt kui sageli pa\u0308eva jooksul hambaid suhkruga \"pommitades\"."}, {"text_idx": "#000021", "text": "Selleks, et kaitsta oma hambaid:\u2022 vali tervislik toit ja tarbi suupisteid mo\u0303o\u0303dukalt\u2022 po\u0303hiso\u0308o\u0308gikordade vahel a\u0308ra so\u0308o\u0308 suhkrut vo\u0303i ta\u0308rklist sisaldavaid vahepalasid\u2022 harja hambaid kaks korda pa\u0308evas fluoriidi sisaldava hambapastaga\u2022 na\u0308ri 100% ksu\u0308litooliga na\u0308tsu peale igat so\u0308o\u0308gikorda."}, {"text_idx": "#000022", "text": "Hambaso\u0303bralikeks vo\u0303ib pidada neid toiduaineid mida kaariest po\u0303hjustavatel bakteritel on vo\u0303imatu vo\u0303i keeruline oma ainevahetuses kasutada. Nendeks on va\u0308hese suhkrusisaldusega, su\u0308ljeeritust stimuleeriv toit, mis aitab ka happeru\u0308nnakut neutraliseerida, samuti hambapinnale mittekleepuvad toidud.Su\u0308u\u0308a ja juu vo\u0303ib ko\u0303ike, kui seda tehakse o\u0303igel ajal ja o\u0303iges koguses! Liialdamine vo\u0303ib ka no\u0308. hambaso\u0303braliku toiduaine meie hammaste vaenlaseks muuta! Va\u0308ltimaks kaariest on oluline ka meeles pidada, et suhkrut sisaldavat toit peaks olema hammastega kontaktis vo\u0303imalikult lu\u0308hiaegselt."}, {"text_idx": "#000023", "text": "Na\u0308iteks: magustatud jooki ko\u0303rrega imedes see hammastega praktiliselt kontakti ei satugi! Puu - ja juurviljade na\u0308rimine on oluline ja lausa vajalik eriti lastele ja noortele, et arenevad lo\u0303ualiigesed saaksid optimaalse koormuse, samuti stimuleerib intensiivne ma\u0308lumine su\u0308ljeeritust. Nende so\u0308o\u0308mise sagedusega liialdades varitseb aga hambaso\u0303bralikkuse asemel hoopis hammaste erosioonioht!Piimatooted vo\u0303ivad sisaldada ku\u0308ll piimasukhrut ehk laktoosi kuid selle ko\u0303rval ka no\u0308. kaitsefaktoreid proteiine, rasva, fosfaate ja kaltsiumi moodustades nii hambaso\u0303bralikeima toiduainete ru\u0308hma. Siia liigitub ka juust, mille ma\u0308lumine u\u0308helt poolt soodustab su\u0308ljeeritust ning koostis neutraliseerib to\u0303husalt suu happelist keskkonda. Samuti pa\u0308hklid, mis va\u0308hendavad ta\u0308nu suurele kaltsiumi ja o\u0303li sisaldusele tuntavalt happeru\u0308nnaku tugevust. U\u0308leu\u0308ldiselt vo\u0303ib o\u0308elda, etsaiakestes ja kookides leiduvaid su\u0308sivesikuid on hambakatu bakteritel hoopis lihtsam kasutada ja lagundada, kui na\u0308iteks rasvases kotletis leiduvas riivsaias."}, {"text_idx": "#000024", "text": "Hammaste erosioon vo\u0303ib olla tingitud nii organismi sisestest kui ka va\u0308listest hapetest. Laste puhul on see enamasti siiki po\u0303hjustatud va\u0308listest teguritest ehk liigsagedastest karastusjookide ja mahlade tarbimisest."}, {"text_idx": "#000025", "text": "Vastupidiselt hambakaariesele mida po\u0303hjustavad kurjade suubakterite poolt toodetavad ja\u0308a\u0308kained on hammaste erosiooni teke tingitud vaid hapete mo\u0303just. See so\u0303na otseses mo\u0303ttes lahustab ja sulatab hamba kaitsekihte emaili ja dentiini."}, {"text_idx": "#000026", "text": "Nagu juba ra\u0308a\u0308gitud, on hammaste peamise kaitsja - su\u0308lje - u\u0308lesanne selles leiduva kaltsiumi, fosfori ja fluoriidi toimel neutraliseerida iga so\u0308o\u0308gi-ja joogikorra ja\u0308rgselt suus tekkivat happelist keskkonda. Neist viimane - fluoriid - muudab hambad ka toitudes ja jookides sisalduvate hapete suhtes vastupidavamaks. Kui aga haperu\u0308nnakud suus on liiga sagedased siis remineraliseerumist toimuda ei saa. Hamba kaitsekihid muutuvad o\u0303hemaks ja hambad tundlikumaks. Nimetatud ilmingud ongi esmased erosiooni tunnused."}, {"text_idx": "#000027", "text": "Erosioonist ehk happekahjustusest on hambad ohustatud aastaringselt, seda vo\u0303ivad po\u0303hjustada ko\u0303ik happelised toiduained ja joogid, mille pH-tase on u\u0308le 5,5! O\u0303igemini - nende liiga sage tarbimine!"}, {"text_idx": "#000028", "text": "Suure happesisaldusega jookide hulka kuuluvad na\u0308iteks\u2022 apelsini-, o\u0303una- ja viinamarjamahl\u2022 kohv (ph 2,3-3,3)\u2022 must tee (ph 4,2)\u2022 spordi- ja energiajoogid\u2022 mitmed karastusjoogid\u2022 mitmed ravimid ja suuveed."}, {"text_idx": "#000030", "text": "4.ptk: Kuidas hoida suu tevist?"}]